(দিনাজপুর২৪.কম) দিনের তখন বাকি মাত্র ৩.৩ ওভার। দাপুটে ব্যাটিংয়ে ১৯২/২ সংগ্রহ নিয়ে লঙ্কানদের জবাব দিচ্ছে বাংলাদেশ। কিন্তু কী খেলা কী হয়ে গেল? শেষ বিকালে খেই হারালেন টাইগাররা। মাত্র ৭ বলের ব্যবধানে তিন উইকেট উধাও। শ্রীলঙ্কার বিপক্ষে সিরিজের দ্বিতীয় টেস্টে ২১৪/৫ সংগ্রহ নিয়ে গতকাল ম্যাচের দ্বিতীয় দিনের খেলা শেষ করে সফরকারী বাংলাদেশ। কলম্বোর পি সারা ওভাল মাঠে প্রথম ইনিংসে বাংলাদেশ তখন পিছিয়ে ১২৪ রানে।